 ESCOLA DE LA CONCEPCIÓ – BARCELONA                   



CONTRACTE DE SERVEIS


Procediment: obert




Títol: Servei per impartir ensenyaments musicals a l’Escola de la Concepció
Número expedient: 08001807/2023/001
Òrgan de contractació: Director/a del Centre
Adreça postal: C/ Bruc, 102 – 08009 Barcelona
Adreça internet:   www.escoladelaconcepcio.cat
Correu electrònic: a8001807@xtec.cat


PLEC DE CONDICIONS TÈCNIQUES QUE HA DE REGIR EN EL NEGOCIAT PER A L’ADJUDICACIÓ DEL CONTRACTE DE SERVEIS PER IMPARTIR ENSENYAMENTS MUSICALS A L’ESCOLA DE LA CONCEPCIÓ.


CLÀUSULA 1.-OBJECTE DEL SERVEI


L’objectiu del servei és la contractació dels serveis per impartir ensenyaments musicals a l’Escola de la Concepció durant el curs 2023-2024. L’objectiu del servei és l’aprenentatge d’instrument musical que complementi el Projecte d’integració dels estudis musicals a l’ensenyament primari i que faciliti una formació extensa en expressió musical possibilitant l’ampliació del currículum musical a Primària. 

[bookmark: _GoBack]L'ensenyament-aprenentatge d'instrument musical en els nostres alumnes s'inicia a partir de 3r curs  fins a 6è de primària . L'escola compta amb quatre agrupacions de Big Band.


CLÀUSULA 2.- TITULARITAT DEL SERVEI


El servei que es contracta és de titularitat de l’Escola de la Concepció, qui té la potestat del seguiment i control, raó per la qual l’entitat adjudicatària estarà subjecta a l’acció fiscalitzadora i de control en la forma que preveuen els presents plecs i la legislació en cada cas aplicable.


CLÀUSULA 3.- OBJECTIUS DEL SERVEI


OBJECTIUS GENERALS
a)   Augmentar la qualitat educativa.
b)  Educar un esperit crític en vers la música.
c)  Progressar en el desenvolupament de la personalitat i valorar la importància de la música com a mitjà per aconseguir-ho.
d) Desenvolupar la capacitat de comunicació i expressió mitjançant la musica.

OBJECTIUS ESPECÍFICS
a) Fruir de la pràctica musical individual i en grup.
b) Adquirir un domini dels elements musicals i instrumentals que permetin la comprensió i la interpretació correctes d'un repertori bàsic.
c) Aconseguir el rigor en el treball, l'expressió i la comunicació artística, en un context educatiu que ho afavoreixi.
d) Adquirir l'hàbit de fer música en grup i exercitar-ne la interpretació en públic.
e) Prendre consciència de la importància del treball individual i cooperatiu de la necessitat d'escoltar-se i ser crític amb si mateix.
f) Adequar la programació de l’ensenyament als interessos, la dedicació i el ritme d’aprenentatge de l’alumne.
g) Oferir una àmplia gama d’ensenyaments entorn de l’activitat musical del centre: música moderna i jazz.
h) Vetllar per mantenir un nivell de qualitat òptim, tenint en compte tant la percepció dels usuaris com els indicadors tècnics que s’estableixin.
i) Integrar tot l'alumnat del grup  -amb NEE, d'incorporació tardana.., - en els conjunts instrumentals del grup classe.
j) Coordinar-se  amb l’equip directiu i amb l’equip docent, a fi i efecte,  de programar i coordinar les activitats del cicle i del seguiment i avaluació de l'alumnat.
k) Assistir a les juntes d’avaluació i realitzar entrevistes amb famílies sempre que es consideri adient per la millora del rendiment de l’alumne.
l) Realitzar  arranjaments musicals per adequar-los a :
· l'edat i nivell dels alumnes que han d’interpretar les melodies. 
· la dificultat de la partitura
· la quantitat de músics
· instruments en què es compta.
m) organitzar el concert de final de curs (Premi Patxín) aconseguint la participació d’un padrí/padrina que sigui referent en el món musical.

CLÀUSULA 4.- PERSONAL

4.1. El personal docent que l’entitat adjudicatària contracti haurà d’estar en possessió de les titulacions corresponents, establertes en el decret 179/93, ja sigui la titulació acadèmica de grau superior, la titulació de grau mitjà – segons autoritza la disposició transitòria 1.2.-  o bé estar habilitat extraordinàriament per la docència o tenir experiència docent i, en qualsevol cas, el nombre de professors de música serà sempre com a mínim de  vuit.

4.2. L’entitat adjudicatària haurà de garantir l’ensenyament dels següents instruments: clarinet, trompeta, bateria i percussió, piano i teclat, flauta travessera, trombó, guitarra elèctrica, baix i saxo. Al seu torn es necessita un o dos professors  que puguin dirigir les agrupacions de les Big Band, tanmateix poden ser un o dos dels professors d’instrument.

4.3.  L’entitat adjudicatària ha de garantir en tot moment  la prestació del servei. L’entitat adjudicatària es compromet a garantir la solvència professional de l’equip docent. En cas de baixes del personal, les substitucions seran cobertes amb un termini entre 48 i 72 hores a l’efecte de preservar la continuïtat en la prestació del servei.

 4.4. L’entitat adjudicatària, d’acord amb la normativa laboral vigent, formalitzarà els contractes escaients amb el seu personal. L’Escola de la Concepció és aliè a qualsevol vincle o dependència laboral, estatutària o de qualsevol mena amb l’esmentat personal.
L’entitat adjudicatària complirà quantes obligacions disposi la legislació vigent en matèria fiscal, administrativa, laboral i social.
L’incompliment de qualsevol d’aquestes obligacions no implicarà cap responsabilitat pel l’Escola de la Concepció, sense perjudici de les accions que aquest pugui adoptar respecte la suspensió o vigència del contracte.

4.5. L’horari de prestació de servei el fixa l’Escola de la Concepció;  tanmateix  fixarà el calendaris de reunions de coordinació.
L’empresa adjudicatària garantirà la coordinació necessària entre el professorat d’instrument i l’equip docent. En qualsevol cas, els seus membres estaran obligats a les reunions que especifiqui l’Escola de la Concepció en el reglament de règim intern que caldrà elaborar un cop signat el contracte i posteriorment es presentarà a la Comissió de Seguiment.

4.6. L’organització del professorat de música garantirà la coherència entre les diferents matèries que cursi l’alumnat, per la qual cosa es valorarà l’organització a través d’equips docents.  

4.7. Les entitats que presentin oferta aportaran entre d’altres la relació de tot el personal docent proposat, amb indicació de: nom i cognoms, titulació, categoria professional i altres mèrits pedagògics i/o musicals que es considerin d’interès.
Dins el primer mes de prestació del servei i a l’inici de cada curs escolar, l’entitat adjudicatària haurà d’actualitzar la relació de tot el personal i aportar les següents dades: Hores lectives que presta, tipus de contracte, retribució mensual bruta i classes que imparteix. Juntament amb aquesta relació s’adjuntaran còpies dels models de cotització TC1 i TC2 tramitats davant la Seguretat Social.
Respecte a aquesta relació, l’entitat adjudicatària s’obliga a notificar a l’Escola de la Concepció qualsevol canvi o modificació de personal que es produeixi. L’Escola de la Concepció podrà demanar en qualsevol moment, i l’entitat adjudicatària tindrà el deure d’aportar, els documents o certificats escaients que acreditin les obligacions legals anteriorment esmentades.

4.8. L’entitat adjudicatària proposarà una persona, amb competència tècnica i capacitat suficient per disposar sobre totes les qüestions relatives a l’execució i bona marxa del contracte, als efectes de ser l’interlocutor tècnic de l’entitat.

4.9. L’escola de la Concepció impartirà 8 hores de classes d’instrument o Big Band segons les necessitats i nivell, l’entitat adjudicatària haurà de coordinar-se i treballar conjuntament amb l’escola per tal de garantir la seva integració al projecte. 

CLÀUSULA  5.- OFERTA EDUCATIVA

Per tal de donar resposta a les diferents necessitats dins del currículum d’Educació Musical, de l’Escola de la Concepció necessita professors amb capacitat per oferir la següent oferta educativa:

Ensenyament musical, adreçat a l’alumnat en la franja d’edat compresa entre 3r i 6è de primària.
· Pràctica instrumental . Es valorarà la pedagogia de grup com una pràctica metodològica que, garantint la qualitat de l’aprenentatge, enriqueix l’experiència musical i social de l’alumnat.
· Classes d’instrument en petit grup:  2, 3 o 4 alumnes en funció de l’instrument
· Activitats instrumentals BIG BAND que es potenciaran des dels inicis de la formació sense que sigui necessari un perfeccionament tècnic musical. S’oferirà la possibilitat de fer música en agrupacions de Big Band de 25 o 26 alumnes. La composició d’aquesta formació està adaptada al nombre d’alumnes que hi ha al grup classe de 25 alumnes i consta de : 4 flautes travesseres, 4 clarinets, 4 trombons, 2 teclats, 4 saxos, 4 trompetes, 1 guitarra, 1 baix, 1 percussió i 1 bateria.
            L’oferta formativa per aquest alumnat consistirà en :
· Classes col·lectives: tota l’agrupació de la Big Band. 
           

CLÀUSULA 6.- DISTRIBUCIÓ DE L’ACTIVITAT 

Horari de prestació del servei a  l’ alumnat de 3r fins a 6è

Dins de l’horari lectiu de primària (dimarts i dijous de 9 a 13,30 h )
L’horari exacte de les sessions es pactarà el mes de setembre abans de començar el curs:

Hores lectives setmanals :

	Trompeta/Trombó
	       4,50 h setmanals

	Clarinet           
	       4,50 h setmanals

	Bateria i percussió
	       4,50 h setmanals

	Flauta
	       4,50 h setmanals

	Saxo
	       4,50 h setmanals

	Guitarra/Baix
	       4,50 h setmanals

	Piano
	       4,50 h setmanals

	Big Band
	       8,50 h setmanals

	Total
	      40 h setmanals




	Audicions
	Hores

	Coordinacions i actuacions
	56 h 



L’import a repartir quedarà, en l’exercici 2023, a 17.200€ i, en l’exercici 2024, a 42660€, sumant un total pel projecte de 59.860€.




Activitats Complementàries:   
L’entitat adjudicatària haurà de garantir la realització de les tasques de: entrevistes amb famílies, acompanyar als alumnes a sortides fora de l’escola com ara actuacions derivades de la seva agrupació Big Band, juntes d’avaluació, informes a les famílies, coordinacions entre equip docent del centre  i equip directiu i professors d’instrument i per fer els arranjaments de les cançons.


CLÀUSULA 7.- SEGUIMENT I AVALUACIÓ.

Des de l'inici de la prestació del servei, l’entitat adjudicatària haurà de preveure que el professorat d’instrument haurà de realitzar:

· Una proposta d’indicadors d’avaluació per fer el seguiment del projecte atenent el sistema d’avaluació que té  l’escola .
· Presentarà la programació trimestral dels objectius a assolir de cada instrument i de les agrupacions de les Big Band d’acord amb la programació d’Educació Músical  i el Pla Estratègic del centre.
· Realitzarà informes trimestrals de l’evolució de cada alumne per lliurar a les famílies. D’acord amb l’equip directiu del centre, durant el primer trimestre de curs, s’hauran d’elaborar els ítems dels informes per valorar l’evolució de l’alumne en  l’estudi de l’instrument i Big Band.
· Presentarà una memòria anual al final de curs que serà lliurada a l’equip directiu del centre que permeti l’anàlisi de l’evolució de la demanda al llarg del curs acadèmic. El contingut de la memòria es pactarà a l’inici de curs.


CLÀUSULA 8.- OBLIGACIONS DE L’ADJUDICATARI  

L’entitat adjudicatària es compromet a dur a terme la prestació objecte del contracte amb la deguda eficàcia, eficiència i qualitat. Organitzarà el servei amb l’estricte subjecció a les característiques establertes al contracte i dins dels terminis assenyalats, assumint formalment entre altres, les següents obligacions:  

· Designar una persona representant a través de la qual es canalitzaran totes les relacions derivades d’aquest contracte; concretant la persona/es que farà les funcions de Coordinació.. 

· Coordinar-se amb la periodicitat que s’estableixi amb la persona responsable del L’Escola de la Concepció, per al seguiment periòdic del funcionament del servei en les seves diferents vessants o modalitats d’intervenció i la planificació de les accions.

· El personal ha d’estar en possessió de la titulació o habilitació específica necessària per desenvolupar les seves funcions. 

· Coordinar i supervisar el professorat d’instrument  per tal de garantir l’eficàcia de la seva gestió.

· Assistir a les reunions de coordinació i a totes aquelles que es disposi per l’anàlisi i millora de la pràctica educativa, mantenint les reunions periòdiques amb responsables i referents de l’Escola de la Concepció, per al seguiment de l’evolució del curs.

Barcelona, 10 de gener  de 2023




Francesc Grau Pérez
Director
Escola de la Concepció

